section_heading: Prvi svjetski rat
paragraph_text: Početkom 1918. postaje guvernerom vojnog okruga sa sjedištem Odesi sa zadatkom da pacificira navedeni okrug, te organizira što bolje iskorištavanje prirodnih bogatstava okupirane Ukrajine. Međutim, zbog bolesti koja mu se ponovno vratila, ponovno je morao otići na bolovanje. Nakon oporavka tražio je od cara Karla da mu dodijeli neko zapovjedništvo, te ga je car u rujnu 1918. imenovao glavnim inspektorom austrougarskih snaga na Zapadnom bojištu koju dužnost je obavljao sve do kraja rata.